EUROOPA KOMISJON Brüssel,28.5.2018 COM(2018) 343 final 2018/0174(NLE) Ettepanek: NÕUKOGU MÄÄRUS, millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine



SELETUSKIRI 1.ETTEPANEKU TAUST •Ettepaneku põhjused ja eesmärgid Teatavaid põllumajandus- ja tööstustooteid ei toodeta liidus või ei toodeta neid piisavalt. Selleks et tagada selliste toodete piisavad ja katkematud tarned ning hoida ära nende toodete turu häireid, peatati nõukogu määrusega (EL) nr 1387/2013 osaliselt või täielikult teatavate ühise tollitariifistiku ühepoolsete tollimaksude kohaldamine. Liidu tööstuse vajaduste rahuldamiseks ajakohastatakse kõnealust määrust iga kuue kuu tagant. Komisjon on koos tollitariifistiku majandusküsimuste töörühmaga läbi vaadanud kõik liikmesriikide esitatud ühepoolsete tollimaksude kohaldamise peatamise taotlused. Läbivaatamise tulemusel leiab komisjon, et nõukogu määruse (EL) nr 1387/2013 lisas praegu loetlemata teatavate uute toodete puhul on tollimaksude peatamine põhjendatud. Mõne muu toote puhul tuleks muuta tootekirjelduse, klassifikatsiooni või eesmärgipärase kasutuse nõudega seotud tingimusi. Tooted, mille puhul tollimaksude kohaldamise peatamine ei ole enam liidu majandushuvidega kooskõlas, tuleks välja jätta. •Kooskõla poliitikavaldkonnas praegu kehtivate õigusnormidega Käesolev ettepanek ei mõjuta liiduga sooduskaubanduslepingu sõlminud riike ega liidu sooduskaubanduslepingute (nt üldine soodustuste süsteem, AKV-süsteem, vabakaubanduslepingud) kandidaatriike või potentsiaalseid kandidaatriike. •Kooskõla muude liidu tegevuspõhimõtetega Ettepanek on kooskõlas liidu põllumajandus-, kaubandus-, ettevõtlus-, arengu- ja välispoliitikaga. 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Käesoleva ettepaneku õiguslik alus on Euroopa Liidu toimimise lepingu artikkel 31. •Subsidiaarsus (ainupädevusse mittekuuluva valdkonna puhul) Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. •Proportsionaalsus Ettepanek on kooskõlas proportsionaalsuse põhimõttega. Kavandatavad meetmed on kooskõlas põhimõtetega, millega lihtsustatakse toiminguid väliskaubandusega tegelevate ettevõtjate jaoks, nagu on märgitud komisjoni teatises ühepoolsete tariifide peatamise ja kvootide kohaldamise kohta. Käesolevas määruses piirdutakse sellega, mis on vajalik eesmärkide saavutamiseks kooskõlas Euroopa Liidu lepingu artikli 5 lõikega 4. •Vahendi valik Euroopa Liidu toimimise lepingu artiklis 31 on sätestatud, et „ühise tollitariifistiku maksumäärad kehtestab nõukogu komisjoni ettepaneku põhjal“. Seepärast on määrus asjakohane vahend.

3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED •Praegu kehtivate õigusaktide järelhindamine või toimivuse kontroll 2013. aastal tehti ühepoolsete tollimaksude peatamise süsteemi hindamiseks uuring. Uuringus jõuti järeldusele, et süsteemi põhiprintsiip on endiselt kehtiv. Kulude kokkuhoid kõnealuse süsteemi alusel kaupu importivate liidu ettevõtjate jaoks võib olla märkimisväärne. Selline kokkuhoid võib olenevalt tootest, ettevõtjast ja asjaomasest sektorist omakorda anda suuremat kasu, näiteks suurendada konkurentsivõimet, muuta tootmismeetodid tõhusamaks ning luua või säilitada töökohti liidus. Käesolevast määrusest tulenevat kokkuhoidu käsitlevad andmed on esitatud lisatud finantsselgituses. •Konsulteerimine sidusrühmadega Komisjon hindas käesolevat ettepanekut koostöös tollitariifistiku majandusküsimuste töörühmaga, kuhu kuuluvad kõigi liikmesriikide ja Türgi esindajad. Töörühm kohtus enne käesolevas ettepanekus sätestatud muudatustes kokku leppimist kolm korda. Ta hindas hoolikalt iga (uut või muutmist käsitlevat) taotlust. Erilist tähelepanu pööras töörühm vajadusele vältida mis tahes kahju liidu tootjatele ning suurendada ja ühtlustada liidu tootmise konkurentsivõimet. Kõik loetletud peatamised vastavad tollitariifistiku majandusküsimuste töörühma arutelude käigus saavutatud kokkulepetele või kompromissidele. Võimalikke olulisi ohte, millel võiksid olla pöördumatud tagajärjed, ei täheldatud. •Mõjuhinnang Kavandatud muudatus on üksnes tehniline ja käsitleb ainult nõukogu määruse (EL) nr 1387/2013 lisas loetletud peatamisi. Seega ei tehtud käesoleva ettepaneku puhul mõjuhinnangut. •Põhiõigused Ettepanek ei mõjuta põhiõiguste rakendamist. 4.MÕJU EELARVELE Ettepanekul puudub finantsmõju kuludele, küll aga on sellel mõju tuludele. Aastas jääb saamata tollimakse kogusummas ligikaudu 25 miljonit eurot. Mõju eelarve tavapärastele omavahenditele on 20 miljonit eurot aastas (st 80 % kogusummast). Käesoleva ettepaneku mõju eelarvele selgitatakse üksikasjalikumalt finantsselgituses. Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate omavahendite osamaksetega. 5.MUU TEAVE •Rakenduskavad ning järelevalve, hindamise ja aruandluse kord Kavandatud meetmeid hallatakse TARICi (Tarif Intégré de l’Union européenne / Euroopa Liidu integreeritud tariifistik) raamistikus ja neid kohaldavad liikmesriikide tolliametid. 2018/0174 (NLE) Ettepanek: NÕUKOGU MÄÄRUS,

millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1)Selleks et tagada teatavate liidus alatoodetud põllumajandus- ja tööstustoodete piisav ja katkestusteta tarnimine ning seeläbi vältida kõnealuste toodete turu mis tahes häireid, peatati nõukogu määrusega (EL) nr 1387/2013 nende toodetele kehtestatud ühise tollitariifistiku ühepoolsete tollimaksude kohaldamine. Kõnealuseid tooteid võib importida liitu vähendatud tollimaksumääraga või nullmääraga. (2)Liidu huvides ei ole enam jätkata ühise tollitariifistiku ühepoolsete tollimaksude peatamist viie toote puhul, mis on praegu loetletud määruse (EL) nr 1387/2013 lisas. Kõnealused tooted on need, mis on esitatud küll käesoleva määruse I lisas CN-koodide ja TARICi koodidega, kuid ei ole esitatud käesoleva määruse II lisas. Seepärast tuleks nende toodete puhul peatamine välja jätta. (3)Praegu toodetakse määruse (EL) nr 1387/2013 lisas loetlemata 85 toodet liidus liiga vähe või ei toodeta neid üldse. Kõnealused tooted on küll esitatud käesoleva määruse II lisas CN-koodide ja TARICi koodidega, kuid ei ole esitatud käesoleva määruse I lisas. Seepärast on liidu huvides peatada ühise tollitariifistiku ühepoolsete tollimaksude kohaldamine nimetatud toodete suhtes. (4)Selleks et võtta arvesse tehnilist tootearendust ja majandussuundumusi turul, on vaja muuta ühise tollitariifistiku ühepoolsete tollimaksude kohaldamise peatamise tingimusi teatavate toote puhul, mis on praegu loetletud määruse (EL) nr 1387/2013 lisas. Eelkõige: ·ühe peatamise puhul on vaja kohandada eesmärgipärase kasutuse nõudeid; ·teise peatamise puhul tuleks muuta kohaldatavat tollimaksumäära; ·19 peatamise puhul tuleks kirjeldust täpsustada või ühtlustada; ·14 peatamise puhul on vaja muuta klassifikatsiooni; ·18 peatamise puhul on vaja kohandada täiendavat mõõtühikut. (5)Seepärast tuleks määrust (EL) nr 1387/2013 vastavalt muuta. (6)Selleks et vältida ühepoolsete tollimaksude peatamise süsteemi kohaldamise mis tahes katkemist, tuleks käesoleva määruse kohaseid asjaomaste toodete kohta kehtivate tollimaksude peatamisega seotud muudatusi kohaldada alates 1. juulist 2018. Käesolev määrus peaks seega jõustuma kiiremas korras, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 1387/2013 lisas olevat tabelit muudetakse järgmiselt: 1) jäetakse välja kõik tärnid ja viited (*), mis sisaldavad teksti „Uus meede või muudetud tingimustega meede.“;

2) käesoleva määruse I lisas CN-koodide ja TARICi koodidega esitatud toodete puhul jäetakse välja nende toodete suhtes kehtivate tollimaksude peatamisega seotud read; 3) käesoleva määruse II lisas loetletud toodetega seotud read lisatakse kõnealuse tabeli esimeses veerus esitatud CN-koodide ja teises veerus esitatud TARICi koodide järjestuse alusel. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. juulist 2018. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja FINANTSSELGITUS 1. ETTEPANEKU NIMETUS Nõukogu määrus, millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine 2. EELARVEREAD Peatükk ja artikkel:

peatüki 1 2 artikkel 1 2 0 – Otsuse 2014/335/EL, Euratom artikli 2 lõike 1 punktis a osutatud tollimaksud ja muud maksud Aastaks 2018 eelarvestatud summa (22 844 000 000 eurot) 3. FINANTSMÕJU ◻Ettepanekul puudub finantsmõju X Ettepanekul puudub finantsmõju kuludele, küll aga on sellel mõju tuludele. Mõju on järgmine: (miljonites eurodes ühe kümnendkoha täpsusega)